section_heading: Značajke
paragraph_text: Roman Sablja je znanstvenofantastični tehnotriler vojničke tematike, sa znatnim utjecajem ideja alternativne povijesti. Osnovna alternativnopovijesna ideja je: "Kako bi se ljudska civilizacija razvijala da je nakon poraza sila Osovine u Drugom svjetskom ratu ostala samo jedna supersila na Zemlji?" Roman je romansirani mit o ljudskom junaštvu, prolaznosti i smrti. Precizni i realni opisi zračnih borbi u sklopu profesionalne lige glavni su okvir unutar kojega pisac priča sekundarnu priču gdje apokalipsu Zemlje vidi kao posljedicu nepravdi nanesenih u nedavnom ratu na našim prostorima. Sjajnim baratanjem rječnikom, poznavanjem zrakoplovne tematike, karakterizacijom likova te vještim pletenjem radne u okviru epskog romana, Ivan Gavran zaslužuje biti prepoznat kao značajna prinova suvremene hrvatske književnosti.